[{"text_idx": "#000001", "text": "Rydym wedi rhannu rhagor o fanylion am Hacio\u2019r Iaith 2017 ac mae ambell i syniad am sesiynau yn barod."}, {"text_idx": "#000002", "text": "Dylech chi ystyried dilyn @haciaith ar Twitter am ddiweddariadau. (Dw i newydd ailosod ffrydiau awtomatig o\u2019r blogiadau a sylwadau i\u2019r cyfrif Twitter drwy dlvr.it \u2013 oherwydd diwedd y gwasanaeth Twitterfeed.)"}, {"text_idx": "#000004", "text": "Gorffennais ddadansoddiad o bob un iaith sydd ar gael ar Wicipedia sbel yn o\u0302l, sef cyfanswm o 283 iaith. Darllenwch y cofnod blog diwethaf am ragor o fanylion."}, {"text_idx": "#000005", "text": "Dw i wedi bod yn hynod frysur yn ddiweddar ac heb gael siawns i dacluso neu ddehongli\u2019r data yn iawn."}, {"text_idx": "#000006", "text": "Felly gad i mi wybod yn y sylwadau os ydych chi eisiau cael cipolwg ar y canlyniadau."}, {"text_idx": "#000010", "text": "Pa ganran o erthyglau unigryw sydd ar y Wicipedia Cymraeg?"}, {"text_idx": "#000013", "text": "Mae cyfanswm o 283 iaith o dan fy ystyriaeth. Mae rhai o ieithoedd yna sydd ddim yn gyfarwydd i mi o gwbl tan nawr, e.e. Wicipedia yn yr iaith \u0985\u09b8\u09ae\u09c0\u09af\u09bc\u09be."}, {"text_idx": "#000014", "text": "Allbwn y broses fydd fath o dabl o ieithoedd gwahanol. Ble mae\u2019r Gymraeg ar y siart?! Ydy\u2019r drefn ar y siart yn adlewyrchu\u2019r nifer o erthyglau yn yr ieithoedd? Neu fuddsoddiad yn yr ieithoedd?"}, {"text_idx": "#000016", "text": "Dw i\u2019n gallu ceisio ymateb i\u2019r cwestiynau uchod cyn hir..."}, {"text_idx": "#000017", "text": "Yr unig broblem gyda\u2019r sgript feddalwedd dw i wedi ysgrifennu yw\u2019r amser mae\u2019n cymryd."}, {"text_idx": "#000019", "text": "Gwnes i ddechrau tua 12:40yp heddiw cyn mynd am dro i dre am ginio a dw i newydd gyfrif faint o ieithoedd mae\u2019r peth wedi dadansoddi ers hynny. Bydd hi\u2019n mynd trwy ieithoedd yn gyflymach yn y pen draw achos fydd ddim angen gymaint o sampl ar gyfer yr ieithoedd bychain bychain."}, {"text_idx": "#000020", "text": "Ta waeth, ar y gyfradd yma bydd hi\u2019n cymryd rhyw bedwar diwrnod i orffen!"}, {"text_idx": "#000022", "text": "Efallai dylwn i edrych at redeg algorithm cyfochrog ar rywbeth swish fel AWS."}, {"text_idx": "#000023", "text": "Fel arall, oes \u2019na unrhyw un sydd am fenthyg amser ar uwchgyfrifiadur anferth i mi pls? \ud83d\ude42"}, {"text_idx": "#000026", "text": "Amserlennu trydariadau o flaen llaw \u2013 fy ffordd i"}, {"text_idx": "#000027", "text": "Dw i wedi creu system fy hun sy\u2019n trydar yr hyn sydd ar daenlen fesul diwrnod."}, {"text_idx": "#000028", "text": "Enw y cyfrif Twitter yw @fideobobdydd, ffordd o ddosbarthu fideos o safon yn Gymraeg er mwyn denu mwy o sylw."}, {"text_idx": "#000029", "text": "Ar hyn o bryd mae e dim ond yn trydar unwaith bob dydd am 9:05yh. Prawf cysyniadol yw\u2019r prosiect bach hwn ac byddai modd ehangu ac addasu fe."}, {"text_idx": "#000033", "text": "Dyma rai o\u2019r manylion technegol. Mae\u2019n defnyddio rhai o\u2019r un dulliau ag UnigrywUnigryw, megis sgript PHP sy\u2019n siarad ag API Twitter. Y gwahaniaeth pwysig yw\u2019r ffynhonnell o ddata. Mae\u2019r sgript yn cael gafael ar y ddata mewn fformat CSV."}, {"text_idx": "#000035", "text": "Ychwanegu \u2018rhestr ddu\u2019 i gyfrif @UnigrywUnigryw"}, {"text_idx": "#000036", "text": "Dw i wedi bod yn joio canlyniadau fy mhrosiect arbrofol @UnigrywUnigryw, cyfrif Twitter sy\u2019n postio erthyglau sydd ond ar gael ar y fersiwn Cymraeg o Wicipedia."}, {"text_idx": "#000038", "text": "Mae\u2019r detholiad yn hollol randym (\u2018ffug-hap\u2019 yw\u2019r term) \u2013 heb unrhyw dueddiadau. Hyd yn hyn..."}, {"text_idx": "#000040", "text": "Felly o\u2019n i\u2019n meddwl y byddai hi\u2019n hwyl a diddorol i hidlo\u2019r canlyniadau gyda \u2018rhestr ddu\u2019:"}, {"text_idx": "#000044", "text": "Ond dw i wedi penderfynu fy mod i eisiau rhoi mwy o bwyslais ar bethau eraill drwy\u2019r cyfrif ar hyn o bryd."}, {"text_idx": "#000046", "text": "Er ei bod hi\u2019n fach iawn dyma achos prin, dw i\u2019n credu, o algorithm hollol awtomatig ar unrhyw gyfrwng cymdeithasol ar y we sy\u2019n ffafrio pethau yn Gymraeg ar draul pethau Saesneg (neu iaith arall)! Hynny yw, mae\u2019r cod yn osgoi pethau Saesneg o dan gategoriau penodol \u2018yn fwriadol\u2019. Byddwn i\u2019n croesawu enghreifftiau eraill o hyn yn y sylwadau."}, {"text_idx": "#000048", "text": "Dyma dudalen cychwynnol am API Hedyn, ffordd o gael data mas o wefan wici Hedyn drwy god."}, {"text_idx": "#000049", "text": "Creu prosiect(au) sy\u2019n seiliedig ar Y Rhestr o flogiau Cymraeg yw fy mwriad ers sbel."}, {"text_idx": "#000050", "text": "Cofiwch fod \u2019na rhestr o ganoedd o flogiau sy\u2019n cynnwys cyfanswm o filoedd o flogiadau am bron bob pwnc dan yr haul ers Ebrill 2001."}, {"text_idx": "#000053", "text": "Efallai dylwn i ail-greu system y Blogiadur sy\u2019n tynnu ffrydiau o\u2019r blogiau. Dyna un syniad. Ar hyn o bryd mae\u2019r gronfa o flogiau y mae Blogiadur yn crafu yn rywbeth ar waha\u0302n am resymau hanesyddol."}, {"text_idx": "#000055", "text": "Byddwn i\u2019n croesawu syniadau fel arfer."}, {"text_idx": "#000057", "text": "Gyda llaw, un API arall byddaf i\u2019n llygadu fydd Papurau Newydd Cymru. Un i\u2019r haneswyr efallai, beth ydych chi eisiau gwneud neu weld?"}, {"text_idx": "#000059", "text": "Fel o\u2019n i\u2019n dweud y tro diwethaf dw i wedi bod yn creu rhaglenni bach sy\u2019n postio pethau i Twitter yn awtomatig."}, {"text_idx": "#000062", "text": "Mae pob trydariad yn syndod i mi achos mae\u2019r system yn postio erthyglau ar hap. Ond dw i wedi cael cipolwg ar y mathau o erthyglau sy\u2019n debygol o ymddangos."}, {"text_idx": "#000064", "text": "Pam ddilyn? Pam dalu sylw? Dyma rhai o\u2019r rhesymau dw i\u2019n gallu dychmygu:"}, {"text_idx": "#000066", "text": "Yn yr achos olaf os ydych chi\u2019n creu cyfieithiadau ayyb byddech chi\u2019n wneud Wicipedia Cymraeg yn llai unigryw mewn ffordd. Ond mae rhesymau iawn am wneud hynny weithiau! Dw i ddim yn gallu rheoli sut mae pobl yn manteisio ar y gwybodaeth."}, {"text_idx": "#000068", "text": "Gallwn i greu cyfrif arall sy\u2019n postio\u2019r dolenni coch er mwyn annog rhagor o fewnbwn a thwf Wicipedia Cymraeg."}, {"text_idx": "#000070", "text": "Gweler archifau\u2019r tag UnigrywUnigryw am ragor o ddiweddariadau."}, {"text_idx": "#000071", "text": "Denu mwy o wylwyr i S4C (Beth yw \u2018USP\u2019 yn Gymraeg?)"}, {"text_idx": "#000072", "text": "Dechreuais i wylio S4C yn y flwyddyn 2007. O\u2019n i\u2019n ymwybodol o\u2019i fodolaeth cyn hynny ond doedd neb wedi so\u0302n wrthaf i am unrhyw raglen benodol o ddiddordeb. Gallwn i wedi enwi Pobol Y Cwm wrth gwrs ond bron dim rhaglen arall."}, {"text_idx": "#000074", "text": "Yn y flwyddyn honno ac yn gynyddol iawn wedyn o\u2019n i\u2019n diolchgar iawn am gael sianel uniaith Gymraeg. Dw i\u2019n cofio darllen is-deitlau ar y pryd hefyd \u2013 yn Gymraeg."}, {"text_idx": "#000075", "text": "Byddai hi\u2019n WYCH pe tasai mwy o bobl yng Nghymru yn dechrau mwynhau rhaglenni S4C."}, {"text_idx": "#000076", "text": "Dw i\u2019n eithaf siw\u0302r y byddai\u2019r rhan fwyaf o bobl sy\u2019n cwyno am is-deitlau gorfodol yn Saesneg ar S4C yr wythnos hon dal eisiau gweld MWY o wylwyr i\u2019r sianel."}, {"text_idx": "#000077", "text": "Mae sawl ffordd o wynebu\u2019r her. Mae\u2019r Gymraeg yn perthyn i bawb yng Nghymru; dylai\u2019r sianel fod yn perthyn i bawb yng Nghymru \u2013 heb dorri\u2019r egwyddor bwysig yn y ddeddf wreiddiol o gael gofod cyfrwng Cymraeg. (Gweler hefyd: Radio Cymru, \u2019Steddfod, Pantycelyn, ysgolion)"}, {"text_idx": "#000078", "text": "Mae\u2019r is-deitlau gorfodol YN ymyrryd ar y profiad o wylio rhaglen teledu, teimlad a ddaeth i\u2019r amlwg pan oedd \u2019na is-deitlau Saesneg gorfodol ar raglen Super Furry Animals y llynedd."}, {"text_idx": "#000080", "text": "Ar ba ymchwil marchnad mae\u2019r penderfyniad o orfodi is-deitlau ar bob gwyliwr yn seiliedig? Ble mae\u2019r ddata? Ydy\u2019r syniad yn dod yn syth o\u2019r hafaliadau di-sail \u201cCymraeg = caee\u0308dig/mewnblyg\u201d ac \u201cis-deitlau gorfodol yn Saesneg = croesawgar\u201d? Y newyddion yw, mae modd bod yn groesawgar, yn gyfeillgar ac yn Gymraeg ar yr un pryd. O safbwynt marchnata mae\u2019r Seisnigo graddol yn tanseilio \u2018USP\u2019 y sianel, dyna\u2019r pryder yn yr hir dymor. Mae eisiau seilio penderfyniadau o\u2019r fath ar DDATA: ymchwil marchnad cynhwysfawr.\nNid data oedd fy stori uchod ond profiad unigolyn ac mae pob profiad yn wahanol. Ond mae \u2019na rhywbeth yn y syniad o hyrwyddo rhaglen benodol i grw\u0302p/cymuned yn hytrach na jyst hyrwyddo\u2019r sianel. Un rhaglen yw\u2019r \u2018gateway drug\u2019 i\u2019r sianel. Yn fy achos i, Bandit oedd y rhaglen gyntaf."}, {"text_idx": "#000082", "text": "Dyna sy\u2019n wneud i mi feddwl am broblem dosbarthu cynnwys Cymraeg."}, {"text_idx": "#000084", "text": "Dim ond 74 o wrandawiadau wedi bod ers iddyn nhw lanlwytho\u2019r hen raglen i Soundcloud ar 13 Tachwedd 2013."}, {"text_idx": "#000085", "text": "Chwarae teg i\u2019r ti\u0302m am eu rhoi nhw ar y we yn barhaol tu hwnt i gyfnod cyfyngedig iPlayer."}, {"text_idx": "#000087", "text": "Efallai bod hi\u2019n dangos pwysigrwydd hyrwyddo?"}, {"text_idx": "#000090", "text": "Neu ddiffyg statws i\u2019r Gymraeg ar ganlyniadau chwilio Google ac ati?"}, {"text_idx": "#000091", "text": "Ta waeth rwy newydd rannu\u2019r rhaglen uchod ac wedi rhoi cwpl o ddolenni ar Wicipedia hefyd."}, {"text_idx": "#000094", "text": "Mae gwyddonwyr cwantwm wedi darganfod rhywbeth mae Cymry yn gwybod ers canrifoedd."}]